Tartalom

# A LibreOffice Impress funkciói

A LibreOffice Impress segítségével diagramokat, rajzobjektumokat, szöveget, multimédiás elemeket és számos egyéb elemet tartalmazó professzionális bemutatókat készíthet. Ha szeretné, akár Microsoft PowerPoint-bemutatókat is importálhat és módosíthat.

A képernyőn megjelenítendő diavetítés, animáció, diaátmenet, valamint a multimédia csak néhány olyan elem, amellyel a bemutatót izgalmasabbá teheti.

## Vektoros kép készítése

A LibreOffice Draw sok vektorgrafika-létrehozó eszköze a LibreOffice Impressben is elérhető.

## Diák készítése

A LibreOffice Impress sablonjai a bemutatóknak professzionális kinézetet adnak.

A diákon dinamikus hatásokat, például animációkat és diaátmenet-hatásokat is elhelyezhet.

## Bemutatók készítése

A diavetítés megtervezéséhez számos nézet áll rendelkezésre. Például a Diarendező nézet miniatűrök formájában jeleníti meg a diákat, míg az Emlékeztető nézetben a dia és a hallgatóságnak kiosztandó szöveg is látható.

A LibreOffice Impress lehetővé teszi a diavetítés időbeosztásának elpróbálását is.

## Bemutató kiadása

A diákat a képernyőn, emlékeztetőként vagy HTML-dokumentum formájában teheti közzé.

## Bemutatók előadása

A LibreOffice Impress programban lehetőség van a diavetítés automatikus vagy kézi lejátszására.

Támogasson minket!